**Падарожжа ў каралеўства “Матэматыка”**

**Мэты:** праз займальныя практыкаванні садзейнічаць прывіццю цікавасці да матэматыкі; развіваць у дзяцей пазнавальную актыўнасць, матэматычныя здольнасці, мысленне, кемлівасць.

**Абсталяванне:** крыжаванка, карта з маршрутам падарожжа, карткі з прыкладамі, вудачка з магнітамі, рыбкі з заданнямі, лісты паперы, алоўкі, плакат з выявай замка.

**Настаўнік.** З даўніх часоў вядома, што матэматыка вучыць нас правільна і паслядоўна мысліць, лагічна разважаць. Матэматыка вельмі патрэбна чалавеку. Ці ўзводзіць ён вышынны дом, ці будуе машыну, ці разлічвае скорасць палёту касмічнага карабля - яму не абысціся без матэматычных ведаў. Ды і ў паўсядзённым жыцці нам амаль кожны дзень трэба разважаць, нешта падлічваць, рашаць.

Сёння мы паспрабуем пранікнуць у загадкавы свет матэматыкі і вызначым, на што мы здольныя. Заняткі пройдуць у выглядзе конкурсу, у дарогу мы адправімся дзвюма камандамі. Кожная каманда павінна выбраць сабе назву і капітана. Яшчэ нам патрэбна вызначыць сродак перамяшчэння.

Падарожжа пачынаецца. Яно будзе незвычайным. Назва краіны, у якую мы сёння адправімся, рассыпалася на асобныя літары па ўсёй крыжаванцы. Давайце паспрабуем разгадаць гэту крыжаванку, скласці з выдзеленых літар слова і даведаемся, у якую краіну адправімся ў падарожжа.

*На дошцы вывешваецца плакат-крыжаванка*

**Па гарызанталі:**

1. Адзінка вымярэння даўжыні. (Сантыметр)
2. Які лік ідзе пры лічэнні за лікам два? (Тры)
3. Як называецца тое, што ставіць настаўнік за работу на ўроку? (Адзнака)

8. Вынік аднімання. (Рознасць)

10. Частка прамой, абмежаваная дзвюма пунктамі. (Адрэзак)

**Па вертыкалі:**

1. Дзеянне паміж двума лікамі, якое патрабуе адказу.(Прыклад)
2. Прыбор для арыфметычных падлікаў. (Калькулятар)
3. Прыбор для рысаванння акружнасці. (Цыркуль)

7. Яго вымяраюць гадамі, месяцамі, суткамі. (Час)

9. Вынік складання. (Сума)

11. Адзінка вымярэння плошчы  (10 000 кв. м.). (Гектар)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | **3** |  |  | **4** |  |  |  | **2** |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  | **1** |  |  |  |  |  |  |  |  |  |  |  |  |  |  |  |
|  | **7** |  |  |  |  |  |  |  |  |  |  |  |  |  |  |  |  |  | **11** |
|  |  |  |  |  |  |  |  |  |  |  |  |  |  |  |  |  |  |  |  |
| **6** |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  | **10** |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  | **5** |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  | **9** |  |  |  |  |  |  |  |  |
|  |  |  |  |  | **8** |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |

*На дошцы вывешваецца карта з маршрутам падарожжа*.

**Настаўнік.** Перад намі карта каралеўства “Матэматыка”. Вось паслухайце, што аднойчы адбылося з гаспадыняй замка. “Жыла-была царыца Матэматыка. Яна славілася розумам, знаходлівасцю і прыгажосцю. Яна была галоўнай у арыфметычным царстве, вылічальнай дзяржаве. Царыца Матэматыка імгненна дадавала і адымала, множыла і дзяліла. Яна ніколі не забывала ставіць знакі «больш, менш, роўна».

Хтосьці складаў казкі, а царыца Матэматыка прыдумляла задачы, хтосьці пісаў вершы, а яна складала прыклады.

І ўсё ў арыфметычным царстве, вылічальнай дзяржаве ішло сваёй чаргой. Усе лічбы ведалі сваё месца, а дужкі - сваё. Але вось аднойчы, без бачных прычын, у царыцы Матэматыкі сапсаваўся настрой. Ён стаў дрэнным, кепскім, прама скажам, мінусавым. І выдала яна наказ: “Хто мяне парадуе сваімі ведамі, таго я ўзнагароджу”.

**Настаўнік.** Давайце паспрабуем дапамагчы царыцы Матэматыцы. Для гэтага нам неабходна выканаць заданні, якія падрыхтавалі жыхары гэтага каралеўства. За іх правільнае выкананне каманды будуць атрымліваць адпаведныя балы. А ў канцы падарожжа нас сустрэне царыца Матэматыка і ўзнагародзіць каманду-пераможцу.

**Станцыя “Задачная”**

Жыхары гэтай станцыі вельмі любяць рашаць задачы. Вось якія задачы яны падрыхтавалі камандам.

1. Мужык пайшоў на базар і набыў там каня за 50 рублёў. Але неўзабаве ён заўважыў, што коні падаражэлі, і прадаў яго за 60 рублёў. Потым ён зразумеў, што ехаць яму няма на чым, і купіў таго самага каня за 70 рублёў. Затым ён задумаўся, як бы не атрымаць ад жонкі наганяй за такую ​​дарагую куплю, і прадаў яго за 80 рублёў. Што ён зарабіў у выніку маніпуляцый?

(Адказ: -50 + 60-70 + 80 = 20)

1. У пад'езд адначасова зайшлі два чалавекі. У аднаго кватэра на 3-м паверсе, у другога - на 9-м. У колькі разоў першы даедзе хутчэй 2-га?

(Адказ: у 4 разы, так як 1-му трэба пераадолець 2 прамежкі паміж паверхамі, а 2-му – 8)

1. Тры курыцы нясуць тры яйкі за тры дні. Колькі яек знясуць 12 курыц за 12 дзён?

(Адказ: калі тры курыцы за тры дні нясуць тры яйкі, значыць адна курыца за тыя ж тры дні нясе адно яйка. Такім чынам, за 12 дзён яна знясе: 12: 3 = 4 яйкі. Калі ж курыц будзе 12, то за 12 дзён яны знясуць: 12 · 4 = 48 яек)

**Станцыя “Мастацкая”**

Жыхары гэтай станцыі вельмі любяць маляваць. І нам яны прапануюць намаляваць карціну, але незвычайную. Яна павінна складацца толькі з матэматычных лікаў і знакаў. Перамагае тая каманда, у якой больш будзе выкарыстана матэматычных сімвалаў.

**Станцыя “Кемлівых”**

Жыхары сустракаюць нас кветкамі, на пялёстках якіх напісаны задачы або пытанні. Капітаны каманд атрымліваюць папяровыя кветкі, адрываюць па пялёстку, і каманды выконваюць заданні.

1. 25 груш расло на дубе. Прыйшлі хлопчыкі і збілі 5 груш. Колькі груш засталося?

2. У якога ліку столькі ж лічбаў, колькі літар? (100 — сто.)

3.  Колькі канцоў у палкі? А ў адной з паловай палак?

4.  Калі ў стала адпіліць адзін вугал, то колькі вуглоў застанецца?

5. У пакоі гарэла 7 свечак. Праходзіў чалавек і затушыў 2 свечкі. Колькі свечак засталося?

6. Гусь важыць 4 кг. Колькі ён будзе важыць, калі стане на адну нагу?

7. Колькі ножак у 2 сараканожак?

8. Колькі дзён у тыдні?

9. Ты ды я, ды ты са мной. Колькі ўсяго?

10. На бярозе сядзелі 2 вароны і глядзелі ў розныя бакі: адна - на поўдзень, а другая - на поўнач.

- У цябе, - кажа першая варона, - лапкі ў гразі.

- А ў цябе, - кажа другая, - дзюба ў зямлі.

Як жа так? Глядзяць у розныя бакі, а адзін аднаго бачаць? (Яны глядзяць адзін на аднаго, а гэта і ёсць - у розныя бакі)

**Станцыя “Весялінка”**

Жыхары гэтай станцыі вельмі любяць гумар і жарты. Давайце ж трошкі адпачнём і павесялімся.

*Дзеці паказваюць інсцэніроўку па выбару настаўніка.*

**Станцыя “Рачная”**

Шлях нас прывёў да рэчкі. Жыхары гэтай станцыі захапляюцца рыбалкай. І нас яны запрасілі парыбачыць. (Дзеці вудачкай з магнітам ловяць рыбку. Заданне запісана на адваротным баку рыбкі).

1. У жывёлы дзве правыя нагі, дзве левыя нагі, дзве нагі спераду, дзве нагі ззаду. Колькі ўсяго ног?

2. Як падзяліць лік 188 на дзве роўныя часткі, каб у кожнай з іх атрымалася 100?

3. У сямі братоў па адной сястры. Колькі ўсяго сясцёр?

4. Тры кані прабеглі 15 кіламетраў. Колькі кіламетраў прабег адзін конь?

**Станцыя “Павучальная”**

На гэтай станцыі жывуць вельмі добрыя і мудрыя людзі, якія любяць прыказкі і прымаўкі. Яны падрыхтавалі камандам заданні – гэтыя ж прыказкі і прымаўкі, але ў іх тэкстах абавязкова выкарыстоўваюцца лікі. Трэба замест кропак уставіць неабходныя лічыльнікі. Акрамя таго, у суме гэтыя лікі ў кожным выпадку павінны складаць лік 22.

1.… пятніц на тыдні.

Лоб на … пядзей.

… у полі не воін.

… аднаго не чакаюць.

(Адказы: сем; сем; адзін; сямёра. Сума 7+7+1+7=22)

2.… з сошкай, а … з ложкай.

Як … кола ў возе.

… разоў адмер, … раз адрэж.

… поля ягада.

(Адказы: адзін; сямёра; пятае; сем; адзін; аднаго. Сума 1+7+5+7+1+1=22)

**Станцыя “Загадкавая”**

Жыхары гэтай станцыі захапляюцца загадкамі. І вам яны падрыхтавалі некалькі загадак.

1. Праўда, дзеці, я цудоўны?

На вялікі мех падобны.

Па марах, у сініх водах,

Даганяю параходы…

Каб занайсці адгадку, трэба рашыць прыклады, замяніць рэзультаты вылічэнняў адпаведнымі літарамі і скласці слова.

89

56:14

13

25:1

93-51

100-25

35+57

75→І

72→Н

4 → Э

25→Д

92→Ь

130→Ф

42→Л

*(Адказ: дэльфін)*

2.Быў ён доўга невядомым,

Пасля казкі стаў знаёмым.

Ён вясёлы, добры, смелы,

Ён адважны і ўмелы.

З агароднінай сябруе,

У агародніне пануе…

Каб здагадацца, хто гэта, трэба рашыць прыклады і памяняць месцамі карткі з аднолькавымі адказамі. Літары на картках складуць імя героя казкі.

58-35

А

420:10

Н

472

І

75+21

Л

100-77

А

6

П

35+59

Ы

24

Ч

→

*(Адказ: Чыпаліна)*

**Станцыя “Геаметрычная”**

Жыхары гэтай станцыі ахоўваюць замак каралевы Матэматыкі. Вароты замка (на дошцы вывешваецца плакат з выявай замка з варотамі) складаюцца з геаметрычных фігур. Першая каманда павінна падлічыць, колькасць квадратаў, а другая – трохвугольнікаў. Калі заданне выканана, вароты адчыняюцца і госці трапляюць у замак.

**Станцыя “Сустрэчная”**

Падарожнікаў сустракае гаспадыня замка – каралева Матэматыка. Яна падрыхтавала для капітанаў каманд апошняе выпрабаванне.

Замест кропак патрэбна паставіць знакі “+” і “-” так, каб атрымаліся праўдзівыя роўнасці.

4…2…6…3…5=10

8…1…7…5…9=10

15…9…7=13

20…3…6=17

**Настаўнік.** Восьі скончылася нашападарожжа. Каралева Матэматыка замяніла настрой са знакам «мінус» на настрой са знакам «плюс» . Настрой ў яе стаў станоўчым. Скажу вам па сакрэту, што плюсы і мінусы жывуць не толькі ў арыфметычным царстве, вылічальнай дзяржаве, але і ў нашым звычайным жыцці. І хачу пажадаць каб добрых, вясёлых плюсаў было як мага больш.

А зараз падвядзём вынікі нашай работы. Падлічым набраныя камандамі балы, і каралева Матэматыка ўзнагародзіць каманду-пераможцу.

Усім вялікі дзякуй за ўдзел у спаборніцтве!

.